যোধপুর পার্কের পাল বাজারে আগুন, ঘটনাস্থলে ৩টি ইঞ্জিন

কলকাতা: শহরে ফের অগ্নিকাণ্ড। বুধবার দুপুরে দক্ষিণ কলকাতায় যোধপুর পার্ক বাজারে (Fire Jodhpur Park Bazar) আগুন লাগে। আগুনের গ্রাসে একাধিক দোকান। ইতিমধ্যেই যুদ্ধকালীন তৎপরতায় আগুন নেভানোর কাজে হাত লাগিয়েছে দমকল বাহিনী। আগুন নিয়ন্ত্রণে দমকলের ৩ টি ইঞ্জিন। সূত্রের খবর, মাছ বাজার যেখানে রয়েছে, তার ঠিক পাশেই আগুন লেগেছে। শর্ট শার্কিট থেকে আগুন, দমকলের প্রাথমিক অনুমান।

বুধবার যোধপুর পার্কের পালবাজারে বুধবার দুপুরে বিধ্বংসী আগুন লাগে। ধোঁয়ায় ঢেকে গিয়েছিল এলাকা। স্থানীয়রাই ছুটোছুটি করে আগুন নেভানোর চেষ্টা করছেন। ঘটনাস্থলে যায় দমকলের একাধিক ইঞ্জিন। কিন্তু ততক্ষণে আগুন ভয়ংকর আকার নেয়। আগুনে ভস্মীভূত হয়ে যায় বাজারের একাধিক দোকান। যেখানে আগুন লেগেছে, তার কাছাকাছি সর্ষের তেলের ঘানি রয়েছে। এছাড়াও আরও দাহ্য বস্তুতে ঠাসা দোকান ছিল। যাতে আগুন ছড়িয়ে না পড়ে যুদ্ধকালীন তৎপরতায় আগুন নিয়ন্ত্রণে আনার চেষ্টা চালান দমকল আধিকারিকরা। কীভাবে এই অগ্নিকাণ্ড তা এখনও স্পষ্ট নয়। তবে শর্ট সার্কিট থেকে এই আগুন লাগতে পারে বলে প্রাথমিক অনুমান দমকল আধিকারিকদের। যদিও অন্য কারণ আছে কিনা তাও খতিয়ে দেখছেন দমকল আধিকারিকরা। কিছুক্ষণের মধ্যেই অনেকটাই নিয়ন্ত্রণে আনা হয় আগুন।

আরও পড়ুন: মর্মান্তিক! খেলার সময় বাগুইআটিতে খালে পড়ে মৃত্যু শিশুর

অন্য খবর দেখুন